הזמר במסכה (תוכנית טלוויזיה ישראלית)

הזמר במסכה היא תוכנית מציאות ישראלית המשודרת ב"קשת 12" ומבוססת על התוכנית האמריקאית "The Masked Singer" של רשת FOX, שהיא בעצמה מבוססת על הזיכיון הבינלאומי הדרום-קוריאני "King of Mask Singer".

עונתה הראשונה של התוכנית עלתה לשידור ב-23 בספטמבר 2020 והסתיימה ב-5 בדצמבר 2020. העונה השנייה של התוכנית עלתה לשידור ב-16 באוקטובר 2021 והסתיימה ב-18 בדצמבר 2021. העונה השלישית של התוכנית עלתה לשידור ב-17 בדצמבר 2022 והסתיימה ב-18 בפברואר 2023.

פורמט 
קבוצה של אישים מפורסמים בעילום שם ובתחפושת מלאה מתחרים בתחרות שירה בכל פרק ומבצעים גרסת כיסוי בת 90–120 שניות לשיר מפורסם. רמזים לזהותו של האדם מוצגים לפני כל הופעה באמצעות ראיון מוקלט בו המפורסם, תוך עיוות קולו, מקריין סרטון המציג רמיזות לזהות האישיות. החברים בפאנל מנסים לשער את זהותו של כל זמר, לאחר הופעתם ולפני ההדחה. הם רשאים גם לשאול שאלות או לבקש מהמנחה להציג רמזים נוספים. לאחר סיום כל ההופעות, הקהל וחברי הפאנל מצביעים עבור הזמר האהוב עליהם באמצעות מכשיר אלקטרוני, והזמר שקיבל את מספר הקולות הנמוך ביותר מסיר את המסכה וחושף את זהותו, ומודח מהתחרות.

כדי לשמור על סודיות זהות המשתתפים ולמנוע הדלפות, הם שוהים באזור מאובטח, נפרד מהקהל ומשאר אנשי ההפקה. בנוסף, ברגע החשיפה עצמו הקהל מוצא מהאולפן, כדי לצמצם ככל האפשר את כמות האנשים שיודעים את זהות המשתתפים.

חברי הפאנל והמנחה 
חברי הפאנל כוללים את במאי התיאטרון ושופט המוזיקה צדי צרפתי, הקומיקאי והסטנדאפיסט שחר חסון, מגישת הרדיו והטלוויזיה אופירה אסייג וצמד הזמרים והיוצרים סטטיק ובן-אל תבורי. המנחה הוא עידו רוזנבלום.

סקירה

פרסים ומועמדויות

קישורים חיצוניים

הערות שוליים

קשת: תוכניות וסדרות
תוכניות ריאליטי שירה ישראליות
תוכניות טלוויזיה ישראליות מבוססות על פורמט זר
הזמר במסכה
סדרות טלוויזיה ישראליות שעלו לשידור בשנות ה-2020